**Ministru kabineta rīkojuma “Grozījumi Ministru kabineta 2016. gada 2. augusta rīkojumā Nr. 432 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v2.0”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1) Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4. punkts un 13.2. apakšpunkts;  2) Ministru kabineta 2016. gada 10. februāra rīkojuma Nr. 136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4. un 7. punkts;  3) Ministru kabineta 2016. gada 5. janvāra informatīvā ziņojuma “Par Valsts ieņēmumu dienesta administrēto valsts budžeta ieņēmumu administrēšanā un uzskaitē risināmajiem jautājumiem administratīvā sloga mazināšanai nodokļu maksātājiem un efektīvam Valsts ieņēmumu dienesta organizatoriskajam procesam” protokollēmuma 5. punkts “Atbalstīt un prioritārajā secībā virzīt Valsts ieņēmumu dienesta projekta “Nodokļu informācijas pakalpojumu modernizācija” kārtas līdzfinansēšanai no darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība”, ja projekta iesniegums atbildīs projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” noteiktajiem ieviešanas nosacījumiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2017. gada 13. marta Valsts ieņēmumu dienests (turpmāk – VID) īsteno Eiropas Reģionālās attīstības fonda finansētu projektu Nr. 2.2.1.1/16/I/002 “Nodokļu informācijas pakalpojumu modernizācija MAIS kodols” (turpmāk – projekts).  Projekta izstrādes gaitā ir veikti projekta detalizētā apraksta grozījumi un precizētas projekta iznākuma rādītāju sasniedzamās vērtības, tāpēc ir sagatavoti Ministru kabineta 2016. gada 2. augusta rīkojuma Nr. 432 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v2.0” grozījumi.  Projekta izstrādes gaitā precizētas projekta iznākuma rādītāju sasniedzamās vērtības.  Lai izpildītu procesa “NM un to struktūrvienību reģistrācija, saimnieciskās darbības veicēju reģistrācija (t. sk. nerezidentu personu statusu maiņa)” kritēriju “pakalpojuma pieprasījumu skaits gadā”, projekts papildināts ar trīs jauniem pilnveidojamiem VID  e-pakalpojumiem:  1. Saimnieciskās darbības veicēja reģistrācija.  2. Patentmaksātāja reģistrācija.  3. Mikrouzņēmumu nodokļa maksātāja statusa reģistrācija.  Projekts papildināts ar diviem jauniem e-pakalpojumiem *de minimis* atbalsta sistēmā:  1. Veidlapas izveide *de minimis* atbalsta uzskaites sistēmā.  2. *De minimis* atbalsta uzskaites sistēmā publiski pieejamās informācijas aplūkošana.  Palielināts projekta īstenošanas termiņš no 36 uz 42 mēnešiem.  Projekta ietvaros paredzēts modernizēt datu apmaiņas mehānismu ar Latvijas Republikas Uzņēmumu reģistru (turpmāk – Reģistrs), nodrošinot iespēju elektronizēt atbilstošus sadarbības procesus, kas saistīti ar nodokļu maksātāju reģistrāciju un to datu izplatīšanu. Reģistrs ir Valsts reģionālās attīstības aģentūras (turpmāk – VRAA) sadarbības partneris projektā Nr. 2.2.1.1/17/I/09 “Vienotā datu telpa”, un tā ietvaros Reģistram paredzēta dalība Datu izplatīšanas platformas izstrādē, kuras pieejamība produkcijā (t. sk. iespēja izsaukt arī Reģistra datu servisus) plānota ar 2020. gada martu. Saskaņā ar Vides aizsardzības un reģionālās attīstības ministrijas izstrādāto jauno valsts vienoto IKT arhitektūru datu apmaiņa jāveic, izmantojot VRAA savietotāju (BAE S\_RQS).  Reģistra jaunais risinājums datu izplatīšanas platformai un pieprasījuma serviss ietekmē VID projekta reģistrācijas procesus. Lai VID nodrošinātu nodokļu maksātāju reģistrācijas procesu, dati jāsaņem no Reģistra, tāpēc no VID neatkarīgu iemeslu dēļ tiek ietekmēta projekta īstenošana.  Lai kvalitatīvi izstrādātu, notestētu un ieviestu produkcijā VID un Reģistra datu apmaiņu, VID projektam ir nepieciešami papildu seši mēneši. Nelietderīgu izdevumu riska mazināšanai izstrādi ir iespējams sākt tikai pēc Reģistra servisa publiskošanas.  Ministru kabineta 2016. gada 2. augusta rīkojuma Nr. 432 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā. Mērķarhitektūra v2.0” pielikumā ir iekļauts MAIS kodola projekta apraksts (kopsavilkums), kurā veiktas šādas izmaiņas:  1) 5. punkta “Īstenojot projekta darbības, tiek plānots sasniegt šādus iznākuma rādītājus” 5.2. apakšpunktā “Pilnveidoti e-pakalpojumi” sasniedzamā vērtība projekta beigās mainīta no 27 uz 30 pilnveidotiem  e-pakalpojumiem;  2) 5. punkta “Īstenojot projekta darbības, tiek plānots sasniegt šādus iznākuma rādītājus” 5.5. apakšpunktā “Izveidoti jauni e-pakalpojumi *de minimis* atbalsta saņēmējiem” sasniedzamā vērtība projekta beigās mainīta no viena uz trim izveidotiem jauniem e-pakalpojumiem;  3) 6. punktā mainīts projekta plānotais īstenošanas termiņš no 36 uz 42 mēnešiem. |
| 3. | Projekta izstrādē iesaistītās institūcijas un publiskas personas kapitālsabiedrības | VID, Finanšu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi nodokļu maksātāji |
| 2. | Tiesiskā regulējuma ietekme uz tautsaimniecību un administratīvo slogu | Administratīvā sloga samazināšana nodokļu maksātājiem:  *de minimis* atbalsta uzskaites sistēma atvieglos nodokļu maksātājiem pieteikšanos komercdarbības atbalsta saņemšanai dažādu *de minimis* atbalsta programmu ietvaros. Plānots, ka atbalsta saņēmēja veltītais laiks *de minimis* deklarācijas sagatavošanai tiks samazināts no 135 minūtēm līdz 85 minūtēm.  Valsts pārvaldes efektivitātes veicināšana:  MAIS kodola projektā tiks iestrādāta un integrēta Valsts amatpersonu deklarāciju informācijas sistēmas (VADIS) funkcionalitāte, kā rezultātā tiks optimizēta informācijas sistēmu resursu izmantošana.  VID pamatdarbības procesu standartizācija ļaus samazināt lieku un neefektīvu procesu soļu daudzumu, novērst struktūrvienību atbildību dublēšanos, ietaupot laiku un līdzekļus, kas novirzāmi darba procesu pārvaldībai un administrēšanai, padarot kopējo VID pamatdarbību efektīvāku un pārskatāmāku.  Balstot pamatdarbības procesu izpildi uz automatizētām darba plūsmām un procesiem, tiks samazināts procesu izpildes laiks un manuālā darba apjoms, vienlaikus veicinot nodokļu maksātāju apmierinātību ar VID sniegtajiem pakalpojumiem.  Publicējot datu kopas atkalizmantojamo datu formātos, tiks samazināts lēmumu pieņemšanai būtiskās informācijas starp VID un valsts pārvaldes iestādēm vidējais aprites laiks.  *De minimis* informācijas sistēmas izveide ļaus samazināt administratīvo slogu *de minimis* atbalsta sniedzējiem, uzlabojot *de minimis* atbalsta sniegšanas pārvaldības procesu, kā arī, vērtējot atbalsta pretendentu atbilstību Eiropas Komisijas regulās noteiktajiem kritērijiem, tiks samazināts potenciālais risks, ka praksē varētu tikt pārsniegts *de minimis* atbalsta slieksnis. Plānots, ka atbalsta sniedzēja vidējais veltītais laiks *de minimis* deklarācijas sagatavošanai tiks samazināts no 225 minūtēm līdz 115 minūtēm.  Pakalpojumu pieejamības uzlabošana:  Izveidotās piecas datu kopas publicēšanai atkalizmantojamo datu formātos uzlabos VID pakalpojumu pieejamību.  Tiks izveidoti trīs jauni e-pakalpojumi *de minimis* atbalsta pieprasīšanai un sniegšanai un pilnveidoti  30 e-pakalpojumi, padarot ātrākus to piegādes procesus, tajā skaitā radot iespējas paaugstināt e-pakalpojumu elektronizācijas līmeni.  Balstot pamatdarbības procesu izpildi uz automatizētām darba plūsmām un procesiem, tiek plānots, ka tiks samazināts procesu izpildes laiks, veicinot nodokļu maksātāju apmierinātību ar VID sniegtajiem pakalpojumiem. |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība projekta izstrādē netiek plānota, jo projekta izstrāde ir saistīta ar iestādes iekšēju procesu īstenošanu. |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms |
| 3. | Cita informācija | Projekta īstenošanai nepieciešamie valsts budžeta līdzekļi tiks nodrošināti Finanšu ministrijas budžeta apakšprogrammā 62.09.00 “Eiropas Reģionālās attīstības fonda (ERAF) finansētie ierobežoto konkursu projekti (2014–2020)” piešķirtā finansējuma ietvaros. |

Finanšu ministrs J. Reirs

Siliņa 67121847

zane.silina@vid.gov.lv

Bormane 67122069

iveta.bormane@vid.gov.lv